Oficiālais Vēstnesis L 045 , 15/02/2002 Lpp. 0056 - 0057



Komisijas Lēmums (2002. gada 13. februāris), ar ko groza Lēmumu 2001/218/EK, ar kuru dalībvalstīm pieprasa uz laiku veikt papildu pasākumus pret Bursaphelenchus xylophilus (Steiner et Buhrer) Nickle et al. (priedes koksnes nematode) izplatīšanu attiecībā uz teritorijām Portugālē, kas nav teritorijas, kurās tā nav sastopama (izziņots ar dokumenta numuru C(2002) 472) (2002/124/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret augiem vai augu produktiem kaitīgu organismu ievešanu Kopienā un pret to izplatību Kopienā [1], kurā jaunākie grozījumi izdarīti ar Komisijas Direktīvu 2001/33/EK [2], un jo īpaši tās 16. panta 3. punktu, tā kā: (1) Ja dalībvalsts uzskata, ka draud briesmas ievest tās teritorijā Bursaphelenchus xylophilus (Steiner et Buhrer) Nickle et al., (priedes koksnes nematodi (PKN)) no kādas citas dalībvalsts, tā var uz laiku veikt jebkādus papildu pasākumus, lai aizsargātos no šādām briesmām. (2) 2) Portugāle 1999. gada 25. jūnijā informēja citas dalībvalstis un Komisiju, ka dažus priežu paraugus, kuru izcelsme ir tās teritorijā, bija apsēdusi PKN. Rezultātā Komisija pilnvaroja dalībvalstis uz laiku veikt papildu pasākumus pret PKN izplatīšanu attiecībā uz teritorijām Portugālē, kas nav teritorijas, kurās tā nav sastopama. Pašlaik spēkā esošās pilnvaras ir noteiktas Lēmumā 2001/218/EK [3]. (3) pēc FVO novērtējuma, kas tika veikts 2001. gada oktobrī un pēc papildu informācijas, ko sniedza Portugāle, šķiet, ka kaitīgo organismu apkarošanas programmas piemērošanas rezultātā PKN izplatība norobežotajā rajonā vēl aizvien ir stipri ierobežota. Tomēr tie koki, kuros redzamas PKN invāzijas pazīmes, bija sastopami apsekojumu laikā teritorijās, kurās tā iepriekš nebija sastopama. (4) Oficiālajos apsekojumos, ko 2001. gadā veikušas pārējās dalībvalstis attiecībā uz kokiem, nomizotu skujkoku mizu un Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. and Tsuga Carr augiem, kuru izcelsme ir attiecīgajā dalībvalstī, neviens no iegūtiem analizētajiem paraugiem nav oficiāli apstiprināta PKN klātbūtne. (5) Tādēļ Portugālei nepieciešams turpināt veikt īpašos pasākumus, lai kontrolētu PKN izplatību ar mērķi apkarot kaitīgos organismus. Citām dalībvalstīm arī var būt nepieciešamība turpināt pieņemt papildu pasākumus, lai aizsargātos. (6) Tā kā nav jaunas informācijas, kas dotu iemeslu šo pasākumu pārskatīšanai, Lēmuma 2001/218/EK piemērošana tādēļ jāpagarina uz ierobežotu termiņu, un tas attiecīgi jāgroza. (7) Neatliekamo pasākumu sekas novērtēs pastāvīgi 2002. un 2003. gada laikā, jo īpaši pamatojoties uz informāciju, kas jāsniedz Portugālei un pārējām dalībvalstīm. Ja tiks konstatēts, ka šajā lēmumā minētie neatliekamie pasākumi nav pietiekami, lai aizkavētu PKN izplatību, vai ka tie nav izpildīti, jāparedz stingrāki vai alternatīvi pasākumi. (8) Šajā regulā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO LĒMUMU. 1. pants Lēmumu 2001/218/EK groza šādi: 1) šā lēmuma 2. panta pirmajā daļā vārdus "2002. gada 28. februāris" aizstāj ar vārdiem "2003. gada 28. februāris"; 2) šā lēmuma 4. panta otrajā daļā vārdus "2001. gada 15. novembris" aizstāj ar vārdiem "2002. gada 15. novembris"; 3) šā lēmuma 6. pantā vārdus "2001. gada 15. decembris" aizstāj ar vārdiem "2002. gada 15. decembris". 2. pants Šis lēmums ir adresēts dalībvalstīm. Briselē, 2002. gada 13. februārī Komisijas vārdā — Komisijas loceklis David Byrne [1] OV L 169, 10.7.2000., 1. lpp. [2] OV L 127, 9.5.2001., 42. lpp. [3] OV L 81, 21.3.2001., 34. lpp. --------------------------------------------------